Държавен вестник, бр. 104, 2004 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  104
—недопускане на вмешателство в личния
живот на хората при неразрешено пол-
зване на техни лични данни, пренасяни
от електронните съобщителни мрежи;
• гарантиране поверителността на съобщени-
ята и забрана за неразрешено подслушване
или други форми на несанкционирана наме-
са от трети страни;
• гарантиране правото на потребителите на
електронни съобщителни мрежи и услуги, тра-
фичните им данни и данните за местополо-
жението да се обработват само при тяхно съг-
ласие за целите на маркетинга на електронни
съобщителни услуги или за предоставяне на
услуги с добавена стойност при ограничаване
обхвата на обработката и времето за съхраня-
ване на данните. Необходимо е преди получа-
ването на такова съгласие потребителят да
бъде предварително информиран за типа на
данните, за целите и продължителността на
обработката, както и дали данните ще бъдат
прехвърляни към трето лице за предоставяне
на услуга с добавена стойност.
С оглед гарантиране неприкосновеността на
личните данни на потребителите е необходимо да
се разшири нормативната уредба, отнасяща се до:
• осигуряване защита на потребителите срещу
нарушаване на тяхната неприкосновеност,
свързана с получаване на непоискани съоб-
щения за директни маркетингови цели, осъ-
ществявани чрез апарати за автоматични по-
виквания, факсове, електронна поща (spam),
включително SMS съобщения; за такива фор-
ми на нежелани съобщения е основателно да
се поиска и предварително съгласие на полу-
чателите (opt-in режим) или отказ от следва-
щи съобщения, след като вече е получено
дадено нежелано съобщение (opt-out режим);
• осигуряване възможност на потребителите
на електронни съобщения да откажат изпол-
зването или инсталирането върху крайните
им устройства на приспособления (cookies),
предназначени за улесняване използването
на електронни услуги (реклами, банкови
операции и др. услуги в реално време); тази
възможност е от съществено значение, ко-
гато до крайното устройство на абоната имат
достъп и други потребители; този подход
следва да се приложи както за скрити шпи-
ониращи програми (spyware), така и вирусни
програми, скрити в съобщения.
Изброените права и ограничения не трябва да
влизат в противоречие с изискванията за нацио-
налната сигурност и да препятстват законовите
мерки за борба с престъпността, тероризма и за
опазване на обществения ред.
15. Цени
Съгласно Закона за далекосъобщенията се ре-
гулират следните цени, определени от оператори-
те със значително въздействие върху пазара на
фиксирани телефонни мрежи и фиксирани гласо-
ви телефонни услуги и предоставяне на услугата
“линии под наем”:
• за фиксирана гласова телефонна услуга;
• за взаимно свързване;
• за предоставяне на услугата “линии под наем”
от обхвата на минималния пакет;
• за специфичен достъп;
• за необвързан достъп до абонатната линия;
• за съвместно ползване на помещения и съ-
оръжения.
Цените на услугите на посочените по-горе па-
зари не могат да съдържат отстъпки, които нару-
шават възможностите за конкуренция, да създа-
ват предимства за отделни потребители на същата
или сходни услуги и да са под нивото на разходите
по предоставянето на услугата.
С правна рамка 2002 на ЕС ex ante задължения
се налагат на предприятията не само на базата на
установено значително въздействие върху пазара,
а и на базата на две кумулативни предпоставки:
• установено господстващо положение съглас-
но новата нормативна уредба в областта на
електронните съобщения и конкурентното
право, и
• липсата на конкуренция на пазара, на който
предприятието има господстващо положение.
От съществено значение за конкуренцията на
всеки пазар на съобщителни услуги е ценовата
политика на предприятията в електронния съоб-
щителен сектор, ползващи се с господстващо по-
ложение на пазара. Правомощията на национал-
ния съобщителен регулаторен орган, свързани с
регулиране цените на услугите на тези предприя-
тия, трябва да бъдат развити в нормативната уред-
ба към Закона за електронните съобщения.
Националният съобщителен регулаторен орган
съгласно Препоръка 2003/311/EC на Европейската
комисия за съответните пазари на продукти и услу-
ги в сектора на електронните съобщения, допусти-
ми за ex ante регулиране в съответствие с Директи-
ва 2002/21/ЕС на Европейския парламент и Евро-
пейския съвет за обща регулаторна рамка за елек-
тронни съобщителни мрежи и услуги, контролира
цените на услугите, предоставяни от предприятия с
господстващо положение, на следните пазари:
1. Пазари на дребно:
• достъп до обществената телефонна мрежа
във фиксирана точка за граждани;
• достъп до обществената телефонна мрежа
във фиксирана точка за бизнес клиенти;
• обществено достъпни местни и/или между-
селищни телефонни услуги, предоставяни на
граждани във фиксирана точка;
• обществено достъпни международни теле-
фонни услуги, предоставяни на граждани във
фиксирана точка;
• обществено достъпни местни и/или между-
селищни телефонни услуги, предоставяни на
бизнес клиенти във фиксирана точка;
• обществено достъпни международни теле-
фонни услуги, предоставяни на бизнес кли-
енти във фиксирана точка;
• минимален пакет от линии под наем (об-
хващащ определени типове от линии, поз-
воляващи скорост на предаване до 2 Mb/s
включително).
2. Пазари на едро:
• повикване, генерирано от фиксирана точка
на обществената телефонна мрежа;
• повикване, терминирано във фиксирана точ-
ка на отделни обществени телефонни мрежи;
• услуги по пренос в обществената фиксирана
телефонна мрежа;